Panorama.am-ի օպերատոր Հովիկ Գրիգորյանը Սարի թաղում իր մասնագիտական գործունեությունն իրականացնելիս տուժել է պայթյունից: Նա Tert.am-ին պատմեց, որ միայն պայթյունն է նկատել, հետո ոտքը անշարժացել է: «Տաբատս պատռվել էր, երևի ինչ-որ բան էր մտել: Ոտքս մեկ ժամ անշարժ էր, չէի կարողանում դնել գետնին. ինչ-որ մի բան կպել էր, ցավ էի զգում»,- պատմեց Հովիկ Գրիգորյանը՝ նշելով, որ բժշկական միջամտության չի դիմել, տան պայմաններում է փորձել բուժել իրեն: Հիմա իրեն լավ է զգում: